Document ID: 31997R0560

ΚΑΝΟΝΙΣΜΟΣ (ΕΚ) αριθ. 560/97 ΤΗΣ ΕΠΙΤΡΟΠΗΣ της 26ης Μαρτίου 1997 για πρόσθετες ποσότητες κλωστοϋφαντουργικών προϊόντων που θα καταστούν διαθέσιμες στη Δημοκρατία της Ινδονησίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 152/97 της Επιτροπής (2), και ιδίως το άρθρο 8,
Εκτιμώντας:
ότι, για ορισμένες κατηγορίες κλωστοϋφαντουργικών προϊόντων, η Ινδονησία εξέδωσε άδειες εξαγωγής το 1996 για ποσότητες που υπερβαίνουν το επίπεδο ποσοστώσεων του 1996 7 και ότι είναι διατεθειμένη να λάβει τα κατάλληλα μέτρα ώστε να ληφθεί υπόψη αυτή η υπέρβαση στη διαχείριση των εξαγωγών της κατά το 1997 7
ότι, ως αποτέλεσμα αυτού του γεγονότος, είναι αδύνατον να χορηγηθεί σε εισαγωγές άδεια εισαγωγής για εμπορεύματα για τα οποία έχουν ήδη πραγματοποιηθεί πληρωμές και τα οποία έχουν αποσταλεί στην Κοινότητα και ότι, κατά συνέπεια, τα εμπορεύματα είναι δεσμευμένα στους λιμένες άφιξης 7
ότι οι αποστολές πρόσθετων ποσοτήτων αυτού του είδους αποτελούν εξαιρετικό γεγονός που οφείλεται σε μια διακοπή των επικοινωνιών ανάμεσα στο κεντρικό γραφείο εκδόσεως αδειών της Ινδονησίας και στα περιφερειακά υποκαταστήματά του 7
ότι η Ινδονησία και η Κοινότητα καταβάλλουν, επί του παρόντος, προσπάθειες για τη θέσπιση συστήματος ελέγχου, το οποίο θα μειώσει σημαντικά τον κίνδυνο επανάληψης αυτής της κατάστασης στο μέλλον 7
ότι οι εν λόγω ποσότητες είναι επουσιώδεις σε σύγκριση με το συνολικό επίπεδο εισαγωγών των αντίστοιχων προϊόντων στη Κοινότητα και ότι, ως εκ τούτου, δεν υφίσταται κίνδυνος αποδιοργάνωσης της αγοράς εάν τα εμπορεύματα ετίθεντο σε ελεύθερη κυκλοφορία 7
ότι το άρθρο 8 του κανονισμού (ΕΟΚ) αριθ. 3030/93 επιτρέπει στην Επιτροπή να ανοίξει πρόσθετες δυνατότητες για εισαγωγές υπό ιδιαίτερες περιστάσεις 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Διατίθενται οι ακόλουθες ποσότητες προκειμένου να καταστεί δυνατή η θέση σε ελεύθερη κυκλοφορία προϊόντων για τα οποία η Ινδονησία εξέδωσε άδειες εξαγωγής το 1996:
ΘΕΣΗ ΠΗΝΑΚΑ
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 1997.

Labels: 3
18
1